
ОТ ИВАН АЛЕКСИЕВ - КМЕТ НА ОБЩИНА ПОМОРИЕ
ОТНОСНО : АКТУАЛИЗАЦИЯ НА БЮДЖЕТ 2024 Г.
УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,
На основание чл.21, ал.1, т.6, чл.52, ал.1 от Закона за местното самоуправление и местната администрация и чл.124 ал.2 и ал.3 от Закона за публичните финанси и във връзка с чл.23 ал.2 и ал.3  от Наредбата за условията и реда за съставяне на тригодишната бюджетна прогноза за местните дейности и за съставяне, обсъждане, приемане, изпълнение и отчитане на бюджета на Община Поморие, 

ВНАСЯМ ЗА ОБСЪЖДАНЕ
Предложение за актуализация  на бюджета на Община Поморие за 2024 г. 

След изготвяне на касовия отчет за изпълнението Бюджета на общината към 30.06.2024 г. бе направен обстоен анализ на събираемостта на приходите и извършените разходи. 
Предлага се актуализация на бюджета на Общинска администрация в посока увеличение. В частта на приходите тя засяга нарастване на планираните средства от 3 500 000 лв. по подпараграф 13-01 «Данък върху недвижимите имот» с 300 000 лв. Към настоящия момент са генерирани приходи по подпараграфа в размер на 2 241 424 лв.. Предлаганото увеличение е в резултат на новодекларирани имоти и по - добрата събираемост на тези задължения – 60,81 % към 30.06.2024 г.                                         	  	Друг приход, който се предлага за увеличение е по подпараграф 13-03 «Данък върху превозните средства» със 100 000 лв. При съставянето на Бюджет 2024 по данни от Дирекция „ПМДТ“ облога за данъка е бил 1 900 0789 лв., а към настоящия момент е нараснал на 1987628 лв. и събираемостта към полугодието е 63,54 %                         	При съставянето на бюджета за 2024 г. по подпараграф 28-02 «Глоби, санкции, неустойки, наказателни лихви, обезщетения и начети“ бяха планирани постъпления в размер на 330 000 лв. Генерираните средства към 30.06.2024 г. са в размер на 293 114 лв., част от тях с извънреден характер. Този факт позволява извършването на актуализация по посочената част от бюджета като се увеличи планът по подпараграф 28-02 със 30 000 лв. .
	Предлагаме да бъде извършена актуализация по бюджета в резултат на получени допълнителни приходи по подпараграф 36-19 «Други неданъчни приходи». Утвърденият план е в размер на 40 000 лв., а събраните приходи възлизат на 64 694 лв. През полугодието са получени  приходи с извънреден характер в резултат на усвоени гаранции с изтекъл петгодишен давностен срок. Този факт предоставя възможност за извършване на актуализация по приходите в размер на 40 000 лв. 
	Следващо основание за актуализация на бюджета е възстановена временна финансова помощ над тази, планирана в първоначалния бюджет по подпараграф 72-02 „Възстановени суми по възмездна финансова помощ/+/“ от „Чистота Поморие“ ЕООД в размер на 170 200 лв. и от Рибарско сдружение „Нептун“  107 002 лв.                      	При стартиране изпълнението на проекти, финансирани със средства от ЕС през 2024 г., бяха възстановени предварителни разходи направени с общински средства необходими при кандидатстването за тези проекти, с което се освободи ресурс за покриване на други поети ангажименти за разходи.   Със съставянето на бюджета за 2024 година не бе предвидено подобно постъпление. В тази връзка се актуализира  бюджета със 156 060 лв. 
	С първоначалния бюджет на общината не бе предвидено съфинансиране по проект „Енергийна бедност в градски райони“ /нов/ в размер на 9 172 лв., „Закупуване на оборудване за нуждите на Рибарско пристанище“ – 2 326 лв. и обект „Солта- традиция и културно богатство на Поморие“   за 39 132 лв. С предложената актуализация средствата са  отразени по  подпараграф 62-02 „Предоставени трансфери“/-/ . 
	След извършен анализ на етапите на изпълнение на поименните инвестиционни разходи и с цел осигуряване на ресурс за разплащане на текущи нужди е рационално да се извърши преразпределение на част от планираните средства. Предложените промени са съобразени с очакваните разплащания до края на бюджетната година и са както следва:  	За реализиране на Капиталовата програма е необходима актуализация на стойностите за някои от обектите, свързана с разликата между събраните оферти при съставянето на бюджета и пазарното проучване направено  при обявяване на обществените поръчки за изпълнение на обектите. Има и постъпили предложения за включване на нови капиталови обекти след приемане бюджета на Общината от Общински съвет – Поморие. В актуализацията са включени и закупуване на компютърна техника, стопански инвентар и придобиване на оборудване, машини и съоръжения /§§ 52-01, 52-03, 52-05 /, поради възникнала необходимост в процеса на функциониране на Общинска администрация и общинските предприятия.
	За текущия бюджет актуализацията е необходима, във връзка с възникнали ангажименти за разходи, непредвидени при изготвянето на първоначалния бюджет. 

Ето защо, предлагам да вземете следното решение:


Проект

Р Е Ш Е Н И Е
На основание чл.21, ал.1, т.6, чл.52, ал.1 от Закона за местното самоуправление и местната администрация и чл.124 ал.2 и ал.3 от Закона за публичните финанси и във връзка с чл.23 ал.2 и ал.3  от Наредбата за условията и реда за съставяне на тригодишната бюджетна прогноза за местните дейности и за съставяне, обсъждане, приемане, изпълнение и отчитане на бюджета на Община Поморие, 

1. Приема промяната на приходната част, капиталовия и текущия бюджет на Община Поморие, отразени в Приложение № 1
Приложениeто е неразделна част от решението.

Приложение: Съгласно текста.

	
ИВАН АЛЕКСИЕВ
КМЕТ НА ОБЩИНА ПОМОРИЕ


Съгласувал,
Янчо Илиев, зам.кмет”БФ”

Изготвил,
Д.Косталова,ДД“БФСД“ „БФ”

